section_heading: Samostalni radovi, Spiritchaser i razilaženje (1995. – 2010.)
paragraph_text: Dead Can Dance ponovno se okupio 2005. godine i objavio snimke trinaest nastupa sa svoje europske turneje i osam snimki s naknadne sjevernoameričke turneje u ograničenoj nakladi, kao i kompilaciju Selections from Europe 2005. Ti su koncerti snimljeni i objavljeni pod imenom diskografske kuće The Show.